Etiketa schválená: 16.12.2021

Prípravok na ochranu rastlín pre profesionálnych používateľov
FOXTROT®

Postrekový herbicídny prípravok vo forme vodnej emulzie typu olej: voda (EW) na postemergentné ničenie ovsa hluchého, metličky, psiarky a iných jednoročných tráv v obilninách. 

ÚČINNÁ LÁTKA:
Fenoxaprop-p	63,6 g/l t.j. vo forme fenoxaprop-P-ethyl v obsahu 69 g/l
(6,17 % hm) 			(6,7 % hm) 

Látky nebezpečné pre zdravie, ktoré prispievajú ku klasifikácii prípravku: safener klochintocet-mexyl (modif. ISO) 34,5 g.l-1 (3,3 % hmot.), solventná nafta (ropná), ťažká aromatická, 1,2-benzisothiazol-3(2H)-on


OZNAČENIE PRÍPRAVKU

	GHS07
	GHS09


Pozor 

	H315
	Spôsobuje podráždenie kože.

	H317
	Môže vyvolať alergickú kožnú reakciu.

	H336
	Môže spôsobiť ospalosť alebo závraty.

	H411
	Toxický pre vodné organizmy, s dlhodobými účinkami.

	EUH401
	Dodržiavajte návod na používanie, aby ste zabránili vzniku rizík pre zdravie ľudí a životné prostredie.

	P102
	Uchovávajte mimo dosahu detí.

	P262
	Zabráňte kontaktu s očami, pokožkou alebo odevom.

	P270
	Pri používaní výrobku nejedzte, nepite ani nefajčite.

	P273
	Zabráňte uvoľneniu do životného prostredia.

	P280
	Noste ochranné rukavice/ochranný odev/ochranné okuliare/ochranu tváre.

	P301 + P310
	PO POŽITÍ: okamžite volajte NÁRODNÉ TOXIKOLOGICKÉ INFORMAČNÉ CENTRUM alebo lekára.

	P302 + P352
	PRI KONTAKTE S POKOŽKOU: Umyte veľkým množstvom vody a mydla.

	P391
	Zozbierajte uniknutý produkt.

	P501
	Zneškodnite obsah/nádobu ako nebezpečný odpad.

	SP 1
	Neznečisťujte vodu prípravkom alebo jeho obalom (Nečistite aplikačné zariadenie v blízkosti povrchových vôd/Zabráňte kontaminácii prostredníctvom odtokových kanálov z poľnohospodárskych dvorov a vozoviek). 

	Z4
	Riziko vyplývajúce z použitia prípravku pri dodržaní predpísanej dávky alebo koncentrácie je pre domáce, hospodárske a voľne žijúce zvieratá relatívne prijateľné

	Vt5
	Riziko vyplývajúce z použitia prípravku pri dodržaní predpísanej dávky alebo koncentrácie je pre vtáky prijateľné.

	Vo1
	Pre ryby a ostatné vodné organizmy mimoriadne jedovatý.

	V3
	Riziko prípravku je prijateľné pre : dážďovky a iné pôdne makroorganizmy.


 
Zákaz používania prípravku v 1. ochrannom pásme zdrojov pitných vôd! 
Dbajte o to, aby sa prípravok v žiadnom prípade nedostal do tečúcich a stojatých vôd vo voľnej prírode!
Uložte mimo dosahu zvierat!
PRÍPRAVOK V TOMTO VEĽKOSPOTREBITEĽSKOM BALENÍ NESMIE BYŤ PONÚKANÝ ALEBO PREDÁVANÝ ŠIROKEJ VEREJNOSTI!

	Držiteľ autorizácie: 
	FMC Agro Slovensko spol. s r.o. 
Jašíkova 2, 821 03 Bratislava, Slovenská republika

	

	Číslo autorizácie/povolenia ÚKSÚP:
	[bookmark: _GoBack]21-01233-AU

	Dátum výroby:
	uvedené na obale

	Číslo výrobnej šarže:
	uvedené na obale

	Balenie:
	1 l coex HDPE/PA fľaša
5 l, 10 l, 20 l coex HDPE/PA kanister

	
	


® je ochranná známka spoločnosti Cheminova A/S DK-7620 Lemvig, Dánsko

PÔSOBENIE PRÍPRAVKU
Prípravok FOXTROT je postemergentný selektívny graminicíd. Pôsobí kontaktne aj systémovo, je prijímaný výhradne zelenými časťami rastlín a je transportovaný do koreňov a rizómov. Zasiahnuté buriny prestávajú počas 2-3 dní rásť a netvoria nové listy. Na starších listoch sa objavujú chlorózy, ktoré prechádzajú do nekróz a celá rastlina odumiera v priebehu 2-3 týždňov. Tento proces je urýchlený pri vyšších teplotách a vyššej relatívnej vlhkosti vzduchu. Naopak, spomaľuje sa pri nižších teplotách, nižšej relatívnej vlhkosti vzduchu, na suchých pôdach alebo všeobecne pri dlhotrvajúcom suchšom období, kedy je výrazne spomalené systémové pôsobenie a translokácia účinnej látky v rastlinách.

Citlivé buriny:	metlička obyčajná, ovos hluchý, psiarka roľná, ježatka kuria, moháre, prstovky, lesknice, proso, cirok alepský


NÁVOD NA POUŽITIE
	Plodina
	Účel použitia
	Dávka/ha
	Ochranná doba
	Poznámka

	pšenica ozimná pšenica jarná, jačmeň jarný, jačmeň ozimný, tritikale raž 
	ovos hluchý, metlička, psiarka, iné jednoročné trávy
	0,8 - 1 l
	AT
	



POKYNY PRE APLIKÁCIU
Maximálny počet aplikácií: 1 x za vegetáciu 
Dávka vody: 200 l/ha
Prípravok aplikujte pozemným postrekom schválenými postrekovačmi.
Rastová fáza plodiny v dobe aplikácie:
· pšenica ozimná a pšenica jarná: BBCH 13-32, t.j. 3. list až 2. kolienko
· jačmeň jarný: BBCH 13-29, t.j. 3. list až koniec odnožovania
· jačmeň ozimný, tritikale, raž: BBCH 13-31, 3. list až 1. kolienko

Nižšiu dávku 0,8 l/ha volte pri aplikácii do fázy 3-5 listov tráv (BBCH 13-15) alebo za podmienok priaznivých pre rast (vyššia teplota, vyššia vzdušná a pôdna vlhkosť). Počas odnožovania tráv (BBCH 21-29) alebo za podmienok nepriaznivých pre rast rastlín odporúčame vyššiu dávka 1 l/ha.

Použitie adjuvantov
Pri aplikácii v pšenici, jačmeni ozimnom, raži a tritikale -odporúčame pridať adjuvant a to v prípade menej vhodných aplikačných podmienok a neskoršej rastovej fáze tráv. Kvôli možnosti nižšej selektivity neodporúčame aplikáciu adjuvantu v jačmeni jarnom.
Použitie adjuvantov
Pre použitie prípravku FOXTROT do pšenice ozimnej a pšenice jarnej sú vhodné adjuvanty na báze esterifikovaných rastlinných olejov.

Adjuvanty nepoužívajte pre jarný jačmeň.

INFORMÁCIE O MOŽNEJ FYTOTOXICITE, ODRODOVEJ CITLIVOSTI A VŠETKÝCH ĎALŠÍCH PRIAMYCH A NEPRIAMYCH NEPRIAZNIVÝCH ÚČINKOCH 
NA RASTLINY ALEBO RASTLINNÉ PRODUKTY
Nepoužívajte v poškodených alebo oslabených porastoch jačmeňa.
Pri jačmeni jarnom a jačmeni ozimnom môže pri stresových podmienkach dôjsť k slabému prechodnému zažltnutiu listov, ktoré však v priebehu 1-2 týždňov odznie a nemá negatívny vplyv na výšku úrody. 
	
OPATRENIA PROTI VZNIKU REZISTENCIE 
Účinná látka fenoxaprop-p-ethyl patrí podľa klasifikácie HRAC do skupiny A1 a pôsobí ako inhibítor syntézy mastných kyselín (ACC).
Pre zabránenie vzniku rezistencie neaplikujte tento prípravok alebo iný, ktorý obsahuje účinnú látku na báze inhibítorov ACC na rovnakom pozemku po sebe bez prerušenia ošetrením iným herbicídom s odlišným mechanizmom účinku.

Prípravok nepoužívajte na lokalitách s podozrením na rezistenciu burinných tráv na vyššie uvedené typy účinných látok.
VPLYV NA ÚRODU
Použitie prípravku na ochranu rastlín FOXTROT nemá žiadny účinok na úrodu ošetrovaných plodín.

VPLYV NA NÁSLEDNÉ, NÁHRADNÉ A SUSEDIACE PLODINY
Pestovanie následných plodín je bez obmedzenia. Ak je porast ošetrený prípravkom FOXTROT z akéhokoľvek dôvodu potrebné zlikvidovať, tak je možné vysiať akúkoľvek náhradnú plodinu. V prípade výsevu veľmi citlivých plodín ako obilniny, kukurica alebo trávy, je vhodné dodržať niekoľkodenný odstup výsevu po aplikácii prípravku FOXTROT. 

Prípravok nesmie zasiahnuť susediace plodiny. Osobitne citlivé sú trávovité rastliny z čeľade lipnicovité.

VPLYV NA UŽITOČNÉ A INÉ NECIEĽOVÉ ORGANIZMY

Tab. ochranných vzdialeností stanovených s ohľadom na ochranu necieľových organizmov
	FOXTROT
	bez redukcie
	tryska
50 %
	tryska
75 %
	tryska
90 %

	 Ochranná vzdialenosť s ohľadom na ochranu necieľových rastlín [m]

	Obilniny 
	5
	0
	0
	0



PRÍPRAVA POSTREKOVEJ KVAPALINY A ZNEŠKODNENIE OBALOV
Odmerané množstvo prípravku vlejte do nádrže postrekovača naplnenej do polovice vodou a za stáleho miešania doplňte na požadovaný objem. Prázdny obal z tohto prípravku vypláchnite vodou a to buď ručne (3 krát po sebe) alebo v primiešavacom zariadení, ktoré je súčasťou postrekovača. Výplachovú vodu vlejte do nádrže postrekovača a obal odovzdajte vášmu zmluvnému subjektu, ktorý má oprávnenie na zber a zneškodňovanie prázdnych obalov. Pripravte len také množstvo postrekovej kvapaliny, ktoré spotrebujete. 
Zákaz opätovného použitia obalu alebo jeho použitia na iné účely !
Pred miešaním je vzhľadom na rôzne formulácie nevyhnutné overiť ich kompatibilitu. Pri príprave TM kombinácií je zakázané miešať koncentráty prípravkov. Tieto sa do nádrže aplikátoru nalievajú samostatne.

ČISTENIE APLIKAČNÉHO ZARIADENIA
Po vyprázdnení nádrže vypláchnite nádrž, ramená a trysky čistou vodou (štvrtina objemu nádrže postrekovača).
Vypustite oplachovú vodu a celé zariadenie znovu prepláchnite čistou vodou (štvrtina objemu nádrže postrekovača), prípadne s prídavkom čistiaceho prípravku alebo sódy (3% roztok). V prípade použitia čistiacich prostriedkov postupujte podľa návodu na ich použitie.
Opakujte postup podľa bodu „2“ ešte dvakrát.
Trysky a sitká musia byť čistené samostatne pred začatím a ukončením preplachovania.

Prípadné zvyšky oplachovej alebo postrekovej kvapaliny sa nariedia 1 : 5 vodou a bezo zvyšku vystriekajú na ošetrenom pozemku. Nesmú však zasiahnuť zdroje podzemných vôd ani recipienty povrchových vôd.

BEZPEČNOSTNÉ OPATRENIA
Osobné ochranné pracovné prostriedky pri príprave aplikačnej kvapaliny a pri aplikácii postrekom:
Ochrana dýchacích orgánov: nie je potrebná
Ochrana rúk: gumené alebo plastové rukavice.
Ochrana očí a tváre: nie je potrebná.
Ochrana tela: celkový pracovný/ochranný odev z textilného materiálu.
Dodatočná ochrana hlavy: nie je potrebná.
Dodatočná ochrana nôh: pracovná alebo ochranná obuv (napr. gumené alebo plastové čižmy).

Poškodené osobné ochranné pracovné prostriedky je potrebné vymeniť. 

Ďalšie opatrenia z hľadiska ochrany zdravia človeka: Postrekujte len pri bezvetrí alebo pri miernom vánku v smere vetra a od ďalších osôb. Vstup do ošetreného porastu je možný až na druhý deň po aplikácii.
Nejedzte, nepite a nefajčite pri používaní ako ani po skončení práce do odloženia ochranného pracovného oblečenia a ďalších osobných ochranných pracovných prostriedkov a do dôkladného umytia.
Ak sa nepoužíva oblečenie pre jedno použitie, tak pracovný/ochranný odev a osobné ochranné pracovné prostriedky pred ďalším použitím vyperte resp. očistite (tie osobné ochranné pracovné prostriedky, ktoré nie je možné prať, dôkladne očistite/umyte aspoň teplou vodou a mydlom alebo pracím práškom). Pri textilných osobných ochranných pracovných prostriedkoch sa pri ich praní/ošetrovaní/čistení riaďte piktogramami/symbolmi umiestnenými spravidla priamo na výrobku.
Pri príprave aplikačnej kvapaliny ani pri postrekovaní nepoužívajte kontaktné šošovky.

Prípravok nie je horľavý, ak sa dostane do ohniska požiaru je potrebné zabezpečiť, aby kontaminovaná hasiaca voda, ak bola použitá pri hasení požiaru, neunikla z priestoru požiariska do okolia, hlavne do verejnej kanalizácie, zdrojovo spodných vôd a recipientov povrchových vôd a nezasiahla poľnohospodársku pôdu.
Dôležité upozornenie: pri požiarnom zásahu použite izolačné dýchacie prístroje nakoľko pri horení môže dochádzať ku vzniku toxických splodín.

PRVÁ POMOC
Všeobecné pokyny:	Ak sa prejavia zdravotné problémy (bolesti hlavy, slzenie, začervenanie, pálenie očí, podráždenie kože alebo podozrenie na alergickú reakciu, pretrvávajúce dýchacie problémy a pod.) alebo v prípade pochybností upovedomte lekára a poskytnite mu informácie zo štítku alebo príbalového letáku.
Po nadýchaní: 	Prerušte prácu, zaistite telesný a duševný pokoj. Premiestnite sa mimo ošetrovanú oblasť.
Po zasiahnutí pokožky:	Odložte kontaminovaný odev. Zasiahnuté časti pokožky umyte podľa možností mydlom a teplou vodou a pokožku dobre opláchnite.
Po zasiahnutí očí: 	Najprv odstráňte kontaktné šošovky, pokiaľ ich používate, súčasne vyplachujte priestor pod viečkami 10 minút veľkým množstvom vlažnej tečúcej čistej vody. Kontaktné šošovky nie je možné znovu použiť a je potrebné ich zlikvidovať.
Po náhodnom požití: 	Ústa vypláchnite vodou (len za predpokladu, že postihnutý je pri vedomí a nemá kŕče). Zvracanie nevyvolávajte. Vyhľadajte lekársku pomoc a ukážte štítok/etiketu prípadne obal prípravku alebo kartu bezpečnostných údajov. Pri vyhľadaní lekárskeho ošetrenia informujte lekára o prípravku, s ktorým postihnutý pracoval a o poskytnutej prvej pomoci. V prípade potreby možno ďalší postup pri prvej pomoci (i eventuálnu následnú terapiu) konzultovať s Národným toxikologickým informačným centrom v Bratislave

Pri otrave alebo podozrení na otravu: Pri vyhľadaní lekárskeho ošetrenia informujte lekára o prípravku, s ktorým postihnutý pracoval a o poskytnutej prvej pomoci. V prípade potreby možno ďalší postup pri prvej pomoci (i eventuálnu následnú terapiu) konzultovať s Národným toxikologickým informačným centrom v Bratislave, č. tel. +421/2/ 547 74 166.

SKLADOVANIE
Prípravok skladujte v suchých uzamykateľných skladoch, v uzatvorených obaloch pri teplotách od +5°C do +30°C oddelene od potravín, krmív, hnojív, dezinfekčných prípravkov a obalov od týchto látok. Doba skladovateľnosti v originálnych neporušených obaloch je 2 roky od dátumu výroby.
ZNEŠKODNENIE ZVYŠKOV
Nepoužité zvyšky prípravku v pôvodnom obale zneškodnite ako nebezpečný odpad.
Technologický zvyšok postrekovej kvapaliny po zriedení vystriekajte na neošetrenej ploche, nesmú však zasiahnuť zdroje podzemných ani recipienty povrchových vôd alebo zneškodnite ako nebezpečný odpad. Nepoužité zvyšky postrekovej kvapaliny v objeme väčšom ako technologický zvyšok (uvedené v technických parametroch mechanizačného prostriedku) zneškodnite ako nebezpečný odpad v súlade s platnou legislatívou o odpadoch.

POZNÁMKA PRE POUŽÍVATEĽA
Výrobca zaručuje kvalitu prípravku iba v prípade, že je skladovaný v originálnych uzatvorených obaloch. Neručí za škody vzniknuté nesprávnym skladovaním alebo nesprávnym použitím. Zvláštne miestne faktory, ako napríklad neobvyklé pôdne a klimatické podmienky alebo nové odrody, môžu byť príčinou nižšej účinnosti prípravku alebo poškodenia plodiny, za čo výrobca tiež neručí.

